# Rutinar ved omgangssjuke i skulen og på SFO

* For å unngå smitte er det viktig at elevar og vaksne held seg heime til dei ikkje er smitteberarar lengre.
* Ved oppkast/diare skal eleven og vaksne halde seg heime i 24 timar etter siste gong dei kasta opp/hadde diare.
* Vaksne som steller med mat for servering på kantina, skal halde seg heime i 48 timar etter siste gong ein kaste opp/hadde diare. Vaksne som har vore heime 24 timar etter oppkast/diare skal la andre vaksne stelle maten på SFO første dagen dei er på jobb.

*Forskrift om miljøretta helsevern og barnehage og skoler m.v. §17 Smittevern*

Verksemda skal planleggast og drivast slik at risikoen for spreiing av smittsame sjukdommar blir så liten som praktisk muleg.

**God handhygiene er det mest effektive tiltaket for å hindre smittespreiing og slik førebygge infeksjon.**

God handhygiene ved smitteutbrot vil seie å:

* Vaske synleg tilskitna hender grundig med flytande såpe i minst 30 sekund. Så skylje hendene og tørke med papir.
* Bruke papiret til å stenge krana
* Bruk så handinfeksjonsmiddel. Ta det på slik at all huda på hendene blir fuktig.
* Gni inn middelet i minst 15 sekund ti huda er tørr.

![C:\Users\rto\AppData\Local\Microsoft\Windows\Temporary Internet Files\Content.IE5\1G3GBUK8\220px-Cuci_tangan_pakai_sabun[1].jpg]()

**Når ein elev får oppkast eller diare på skulen/SFO**

* Send den sjuke eleven heim. Dei andre elevane i klassa /gruppa bør sendast ut i frisk luft.
* Dersom det skal tørkast opp brukar ein papir. Ein legg det i ein plastpose og knter att før ein legg det i vanleg restavfall.
* Desinfiser området der det kom oppkast/diare
* Bruk eingongshanskar når du vaskar i samband med oppkast/diare

**Tiltak ved utbrot av oppkast/diare i skulen/SFO**

* Hald sjuke elevar borte frå skule/sfo
* Hald elevane mest muleg utandørs
* Vask leiker dagleg
* Vask eventuelt desinfiser område mange tek på, særleg handtak, nedspylingsknapp og armatur på handvask
* Informer foreldra om når borna kan kome på skulen att etter sjukdom

Bykle barne- og ungdomsskule

Mars 2017